ส่วนที่ 1

ข้อมูลสรุป (Executive Summary)

บริษัท ฮานา ไมโครอิเล็คโทรนิคส จำกัด (มหาชน) ประกอบธุรกิจ ประกอบ และ
จำหน่ายชิ้นส่วนอิเล็คโทรนิคส์แบบครบวงจร (Electronics Manufacturing Services)
ให้แก่ลูกค้า ซึ่งเป็น บริษัทชั้นนำของโลกหลายบริษัท ดังเช่น HID Corporation, Avago
Technologies, International Rectifier, HP, Lumileds, Brady Technology
และ Texas Instrument เป็นต้น

ผลิตภัณฑ์ของบริษัทฯ และบริษัทย่อยสามารถแบ่งออกเป็น 4 กลุ่มใหญ่ๆ ดังนี้

1.  IC ASSEMBLY- การประกอบและทดสอบการทำงานของแผงวงจรไฟฟ้า
    โดยมีโรงงานจังหวัดอยุธยาเป็นฐานการผลิต โดยโรงงานแห่งนี้ทำการออกแบบ
    ประกอบและทดสอบการทำงานของแผงวงจรไฟฟ้า โดย ผลิตภัณ์ IC
    ถูกนำไปใช้เป็นชิ้นส่วนประกอบในผลิตภัณฑ์ไฟฟ้าและอิเล็คโทรนิคส์สำหรับอุตสาหกรรมต่างๆ
    โดยร้อยละ 36 ใช้ในอุตสาหกรรมโทรคมนาคม (Telecom)ร้อยละ 27
    ใช้ในผลิตภัณฑ์ประเภทสื่อสารทางแสง (Opto Electronics)
    ซึ่งใช้กับอุปกรณ์ระบบงานควบคุมทั่วไป ร้อยละ 16
    ใช้ในการผลิตสินค้าในกลุ่มสินค้าอุปโภคร้อยละ 13 ใช้ในอุตสาหกรรมคอมพิวเตอร์ (Memory
    Computer) และร้อยละ 8 ใช้ในภาคอุตสาหกรรม

2.  CAPTIVE LINES – การประกอบผลิตภัณฑ์จำพวก LED ซึ่ง
    เป็นส่วนประกอบที่ใช้ในผลิตภัณฑ์ประเภทตัวเปล่งแสง
    โดยผลิตภัณฑ์ในกลุ่มนี้ถูกนำไปใช้ในอุตสาหกรรมรถยนต์และถูกนำไปใช้สำหรับภาคอุตสาหกรรมต่างๆ
    โดยร้อยละ 38 ใช้ในเป็นส่วนประกอบสำหรับชิ้นส่วนใช้ในรถยนต์
    และอุปกรณ์ไฟฟ้าสำหรับการตกแต่งอาคาร และแผ่นป้ายโฆษณา ร้อยละ 24
    ใช้ในผลิตภัณฑ์จอแสดงผลแบบตัวเลข เช่น เครื่องมือแพทย์ อุปกรณ์สำหรับลิฟต์โดยสาร เป็นต้น
    และ ร้อยละ 38 ใช้ในอุปกรณ์หลักของระบบเส้นใยแก้วนำแสง
    ซึ่งมีฐานการผลิตอยู่ที่หน่วยประกอบผลิตภัณฑ์เฉพาะอย่าง ที่โรงงานในกรุงเทพมหานคร
    นอกจากนี้ทางหน่วยฯ ยังทำการประกอบผลิตภัณฑ์อื่นๆ เช่น RF- Amplifier, Hybrid
    Module ซึ่งเป็นอุปกรณ์ที่ใช้แสงเป็นกลไกในการทำงาน
    และถูกนำไปใช้เป็นชิ้นส่วนในเครื่องใช้ไฟฟ้า และอิเล็คโทรนิคส์สำหรับอุตสาหกรรมต่างๆ เช่น
    คอมพิวเตอร์ โทรคมนาคม ยานพาหนะ

3.  PCBA - การประกอบ IC และชิ้นส่วนอิเล็คโทรนิคส์อื่นๆ ลงบนแผ่นพิมพ์วงจรอิเล็คโทรนิคส์
    ซึ่งเป็นส่วนประกอบที่ใช้เป็นชิ้นส่วนในเครื่องใช้ไฟฟ้าและอิเล็คโทรนิคส์ต่างๆ เช่น
    อุปกรณ์ป้องกันการคัดลอกซอฟแวร์ แผงวงจรที่ใช้ในคอมพิวเตอร์ เป็นต้น โดยร้อยละ 36
    ใช้ในอุตสาหกรรมคอมพิวเตอร์ ร้อยละ 17 ใช้ในอุตสาหกรรมรถยนต์ ร้อยละ 16
    ใช้ในอุตสาหกรรมโทรคมนาคม ร้อยละ 6 ใช้ในวงการแพทย์ และ ร้อยละ 6
    ใช้ในอุตสาหกรรมอื่นๆโดยมีฐานการผลิตอยู่ที่โรงงานลำพูนและเซี่ยงไฮ้ นอกจากนี้บริษัทฯ
    ยังทำการผลิต ผลิตภัณฑ์อื่นๆ เช่น RFID (Radio-Frequency Identification
    Devices) ซึ่งเป็นอุปกรณ์สำหรับการควบคุม Access Control
    ซึ่งนำไปใช้ในการควบคุมสินค้าคงคลัง ผลิตภัณฑ์สมาร์ทการ์ด ซึ่งใช้ในกิจการโทรคมนาคม
    ชิ้นส่วนในเครื่องใช้ไฟฟ้าต่างๆ บัตรประจำตัว ผลิตภัณฑ์ Fiber Optics, LED,
    Automotive Sensors รวมทั้งอุปกรณ์โทรคมนาคมที่ใช้ความถี่สูง
    ชิ้นส่วนคอมพิวเตอร์และผลิตภัณฑ์ทาง การแพทย์ ผลิตภัณฑ์ High Frequency Mixer
    สำหรับการสื่อสารผ่านดาวเทียม และทำการประกอบ Flexible Circuit Board 0
    สำหรับใช้ในงานเชิงพาณิชย์ และงานในด้านการจราจร รวมทั้งทำการประกอบผลิตภัณฑ์
    Electronic Part for Interface Device

4.  MICRODISPLAY -ได้แก่ผลิตภัณฑ์ LCoS (Liquid Crystal on Silicon)
    ซึ่งใช้เป็นชิ้นส่วนประกอบจอภาพโทรทัศน์ขนาดใหญ่ จอภาพคอมพิวเตอร์ และอุปกรณ์
    Multimedia Projector รวมทั้งอุปกรณ์จำพวก MEMS-Based devices, HTPs,
    Optical โดยมีโรงงานที่ทวินส์เบิกร์ รัฐโอไฮโฮ ประเทศสหรัฐอเมริกา เป็นฐานการผลิต

ภาวะอุตสาหกรรมและการแข่งขัน

ในปี 2548 ภาวะอุตสาหกรรมอิเล็คโทรนิคส์ทั่วโลกยังคงอ่อนตัว
ซึ่งเป็นผลสืบเนื่องมาจากภาวะอ่อนตัวตั้งแต่ครึ่ง ปีหลังของปี 2547
ทั้งนี้อุตสาหกรรมอิเล็คโทรนิคส์ได้มีการฟื้นตัวอย่างรวดเร็วในช่วงครึ่งปีหลังของปี 2548
หน่วยงานทั้ง 2 แห่งของเราคือหน่วยงานไมโครอิเล็คโทรนิคส์ (PCBA)
และหน่วยงานประกอบและทดสอบ IC ได้รับอานิสงค์จากการฟื้นตัวของอุตสาหกรรมดังกล่าว
โดยหน่วยงานทั้ง 2 แห่ง มีส่วนแบ่งการตลาดที่เพิ่มขึ้น ส่งผลให้มีผลการดำเนินงานที่ดีขึ้น
อย่างไรก็ตาม ธุรกิจการผลิต LED ของหน่วยประกอบผลิตภัณฑ์เฉพาะอย่าง (CPG)
มีผลการดำเนินงานคงที่ตลอดปี 2548

บริษัทฯ
ยังคงรักษาระดับของการแข่งขันโดยการให้บริการผลิตและประกอบผลิตภัณฑ์ที่ได้คุณภาพตามความต้องการของลูกค้าในราคาที่ดึงดูดใจ
ฝ่ายบริหารเชื่อว่าบริษัทฯ
ยังคงสามารถรักษาระดับโครงสร้างต้นทุนที่เทียบเท่าหรือต่ำกว่าคู่แข่งส่วนใหญ่ของบริษัทฯ

ปัจจัยความเสี่ยง

ก) ความเสี่ยงทางธุรกิจ

ปัจจัยความเสี่ยงของบริษัทฯ คือการเปลี่ยนแปลงอย่างมีสาระสำคัญในกลุ่มฐานลูกค้ารายใหญ่
เช่นการเปลี่ยนแปลงผลิตภัณฑ์ที่ทำการผลิต อย่างไรก็ตาม
การมีฐานลูกค้าที่หลากหลายในอุตสาหกรรมหลายๆประเภท สามารถช่วยลดความเสี่ยงดังกล่าวได้

ข) ความเสี่ยงทางการผลิต

- ความเสี่ยงที่เกิดจากความเปลี่ยนแปลงทางเทคโนโลยี ส่งผลให้เครื่องจักร อุปกรณ์ที่มีอยู่ล้าสมัย
อย่างไรก็ตาม การ

เปลี่ยนแปลงทางเทคโนโลยีดังกล่าว จะมีลักษณะค่อยเป็นค่อยไป
รวมทั้งการที่ลูกค้าบางรายจะเป็นผู้จัดส่งเครื่องจักร

ให้ฮานา กรณีถ้าต้องใช้เครื่องจักรที่มีลักษณะเฉพาะ ซึ่งช่วยลดความเสี่ยงดังกล่าว

- ความเสี่ยงจากอัคคีภัย และอุทกภัยตามธรรมชาติ
ซึ่งกลุ่มบริษัทฯมีการทำประกันภัยครอบคลุมการที่ต้องหยุดดำเนินธุรกิจเป็นเวลา 6-12 เดือน
รวมทั้งการมีมาตรการรักษาความปลอดภัยเพื่อลดการเกิดอัคคีภัย

- ความเสี่ยงจากการจัดหาแรงงานที่มีคุณภาพ
โดยบริษัทฯมีแผนกสรรหาและฝึกอบรมให้ความรู้พนักงานก่อนปฏิบัติงาน และมีสวัสดิการที่จูงใจ
เพื่อช่วยลดความเสี่ยงดังกล่าว

ค) ความเสี่ยงทางการยริหาร

อาทิเช่น การสูญเสียผู้บริหารระดับสูง ซึ่งการกระจายอำนาจในการบริหารงาน
รวมทั้งการมีนโยบายจ่ายผลตอบแทนที่จูงใจ ช่วยลดความเสี่ยงดังกล่าว

ง) ความเสี่ยงทางการเงิน

บริษัทฯ มีความเสี่ยงจากความผันผวนของอัตราแลกเปลี่ยนเงินตราต่างประเทศ
ซึ่งนอกเหนือจากการป้องกันความเสี่ยงโดยธรรมชาติ (Natural Hedged) แล้ว กลุ่มบริษัทฯ
ได้ทำสัญญาซื้อขายเงินตราต่างประเทศล่วงหน้า และต่อสัญญาทุกๆ 3-6 เดือน
เพื่อช่วยในการบริหารความเสี่ยง นอกจากนี้การที่ยอดขายส่วนใหญ่ของบริษัทฯ เป็นการให้ Credit
term แก่ลูกค้า จึงอาจก่อให้เกิดความเสี่ยงจากลูกหนี้การค้า
ซึ่งบริษัทฯอาจพิจารณาเรียกเก็บค่าสินค้าล่วงหน้า
ในช่วงแรกของการสั่งซื้อกับลูกค้าที่อาจมีความเสี่ยงในการเรียกเก็บหนี้

โครงสร้างกลุ่มบริษัทฯ

กลุ่มฮานา ประกอบด้วย บริษัทแม่ ซึ่งได้แก่ บริษัท ฮานา ไมโครอิเล็คโทรนิคส จำกัด (มหาชน)
“บริษัท” ซึ่งดำเนินธุรกิจประกอบและจำหน่ายชิ้นส่วนอิเล็คโทรนิคส์แบบครบวงจร
และประกอบด้วยบริษัทย่อย ถือหุ้นโดยบริษัท ทั้งทางตรงและทางอ้อมรวมทั้งสิ้น 18 บริษัท
(ดังรายละเอียดตาราง) และมีบริษัทร่วม 1 แห่ง คือ บริษัท แอดแวนซ์ อินเตอร์คอนเนค
เทคโนโลยี่ จำกัด ซึ่งดำเนินธุรกิจการประกอบและทดสอบ IC ปัจจุบัน บริษัทฯ ถือหุ้นร้อยละ
23.6ในบริษัทร่วมแห่งนี้

  -------------------------------------- --------------------------------
  บริษัท                                   ประเภทธุรกิจ

  ถือหุ้นโดยบริษัทฯ                           

  บริษัท ฮานา เซมิคอนดักเตอร์ (กรุงเทพ) จำกัด   ผลิตชิ้นส่วนอิเล็คโทรนิคส์

  บริษัท ฮานา เทรดิ้ง จำกัด                   ค้าขาย

  บริษัท โอแมค เซลส์ จำกัด                   จำหน่ายชิ้นส่วนอิเล็คโทรนิคส์

  บริษัท ฮานา ไมโครอิเล็คโทรนิคส              จำหน่ายชิ้นส่วนอิเล็คโทรนิคส์
  อินเตอร์เนชั่นแนล จำกัด                     

  บริษัท ฮานา ไมโครอิเล็คโทรนิคส อินเวสเมนท์    ลงทุนและจำหน่ายชิ้นส่วนอิเล็คโทรนิคส์
  จำกัด                                   

  บริษัท ฮานา เทคโนโลยี่ กรุ๊ป จำกัด            ลงทุน

  บริษัท ฮานา เซมิคอนดักเตอร์ อินเวสท์เมนท์ จำกัด ลงทุน

  บริษัท ฮานา เซมิคอนดักเตอร์ (อยุธยา) จำกัด    ผลิตชิ้นส่วนอิเล็คโทรนิคส์

  ถือหุ้นโดยบริษัทย่อยของบริษัทฯ                 

  บริษัท ฮานา เซมิคอนดักเตอร์ อินเตอร์เนชั่นแนล   ลงทุน
  จำกัด                                   

  บริษัท ฮานา เซมิคอนดักเตอร์ โฮลดิ้ง จำกัด      ลงทุน

  บริษัท ฮานา เทคโนโลยี่ อินเวสเม้นท์ จำกัด      ลงทุน

  บริษัท ฮานา เซมิคอนดักเตอร์ เอ็นเตอร์ไพรส์     ค้าขาย
  จำกัด                                   

  บริษัทฮานา ไมโครอิเล็คโทรนิคส จำกัด (เซี่ยงไฮ้) ผลิตชิ้นส่วนอิเล็คโทรนิคส์

  บริษัทฮานา ไมโครดิสเพลย์ เทคโนโลยี่ อิงค์ จำกัด ผลิตชิ้นส่วนอิเล็คโทรนิคส์

  บริษัทฮานา ไมโครอิเล็คโทรนิคส อิงค์ จำกัด      ตัวแทนจำหน่าย

  บริษัทฮานา ไมโครอิเล็คโทรนิคส เอ็นเตอร์ไพรส์   ลงทุน
  จำกัด                                   

  บริษัท ฮานา มาเก๊า คอมเมอร์เชียล ออฟชอร์     บริการด้านลูกค้า
  จำกัด                                   

  บริษัทฮานา ไมโครอิเล็คโทรนิคส (เจียซิง) จำกัด  ผลิตชิ้นส่วนอิเล็คโทรนิคส์

  บริษัท ฮานา เซมิคอนดักเตอร์ (อยุธยา) จำกัด    ผลิตชิ้นส่วนอิเล็คโทรนิคส์
  -------------------------------------- --------------------------------

รายการระหว่างกัน

กลุ่มฮานา มีรายการระหว่างกัน ได้แก่ การเช่าทรัพย์สินระหว่างกันของบริษัทฯ และบริษัทย่อย
ซึ่งบริษัทฯ ถือหุ้น ร้อยละ 100 โดยบริษัทฯ ตกลงทำสัญญาเช่าช่วงที่ดินจากบริษัทโอแมค จำกัด
ซึ่งอัตราค่าเช่าเป็นอัตราเดียวกับค่าเช่าที่บริษัท โอแมค จำกัด จ่ายให้กับเจ้าของที่ดิน
ดังนั้นรายการระหว่างกันดังกล่าว จึงไม่ก่อให้เกิดความขัดแย้งทางผลประโยชน์ใดๆ
รวมทั้งไม่ก่อให้เกิดผลกระทบต่อการดำเนินงานและฐานะทางการเงินของบริษัทฯ
อย่างมีนัยสำคัญแต่อย่างใด

สรุปฐานะการเงินและผลการดำเนินงาน

ณ 31 ธันวาคม 2548 บริษัทฯ และบริษัทย่อย มีสินทรัพย์รวม 11,357 ล้านบาท หนี้สินรวม 2,301
ล้านบาท ส่วนของผู้ถือหุ้นรวม 9,055 ล้านบาท สำหรับผลการดำเนินงานสำหรับปี 2548 บริษัทฯ
มีรายได้จากการขาย 12,136 ล้านบาท ขณะที่ในปี 2547 บริษัทฯ มีรายได้จากการขาย เท่ากับ
11,035 ล้านบาท คิดเป็นยอดขายเพิ่มขึ้น ร้อยละ 10 เมื่อเทียบกับปีที่ผ่านมา
และมีกำไรจากการดำเนินงานเพิ่มขึ้น ร้อยละ 4 โดยบริษัทฯ มีกำไรจาการดำเนินงานในปี 2548
เท่ากับ 2,145 ล้านบาท เมื่อเทียบกับยอดกำไรจากการดำเนินงานของปี 2547 ซึ่งเท่ากับ 2,056
ล้านบาท

-   ในปี 2548 ยอดขายของกลุ่มฮานาเพิ่มขึ้นร้อยละ 10
    เมื่อเทียบกับปีที่ผ่านมาทั้งนี้เนื่องจากภาวะอุตสาหกรรมอิเล็คโทรนิคส์ทั่วโลกได้มีการฟื้นตัวอย่างรวดเร็วในช่วงครึ่งปีหลังของปี
    2548 โดยหน่วยงานทั้งสองแห่งคือ หน่วยงานไมโครอิเล็คโทรนิคส์ (PCBA)
    และหน่วยงานประกอบและทดสอบ IC ได้รับอานิสงค์จากการฟื้นตัวของภาวะอุตสาหกรรม

-   ในปี 2548 ค่าใช้จ่ายในการขายและบริหารเพิ่มขึ้นร้อยละ 13 เมื่อเทียบกับปีที่ผ่านมา
    เนื่องด้วยการเติบโตของธุรกิจและการเปิดโรงงานแห่งใหม่ที่เจียซิง ประเทศจีน

-   ตั้งแต่ 1 มกราคม 2548 เป็นต้นไป บริษัทฯ
    ได้ทำการเปลี่ยนแปลงประมาณการอายุการใช้งานของเครื่องจักร จาก 5 ปี เป็น 7 ปี
    ซึ่งส่งผลต่ออัตราค่าเสื่อมราคาเครื่องจักรของโรงงานประเทศไทย
    ผลจากการเปลี่ยนแปลงดังกล่าว ทำให้ค่าเสื่อมราคาลดลง 212 ล้านบาท สิ้นสุด ณ วันที่ 31
    ธันวาคม 2548

การเปลี่ยนแปลงอัตราส่วนทางการเงินที่สำคัญ
ภายหลังการออกเสนอขายใบสำคัญแสดงสิทธิที่จะซื้อหุ้นสามัญจัดสรรแก่กรรมการและพนักงานบริษัทฯ
และบริษัทย่อย

ปี 2548 ภายหลังการออกเสนอขาย

  ใบสำคัญแสดงสิทธิฯ

กำไรต่อหุ้นปรับลด (EPS) 2.55 2.49

อัตราผลตอบแทนต่อผู้ถือหุ้น (ROE) 22.77% 21.47%